proxectonos/corpus_dominio_legal_administrativo_tmp huggingface dataset:
27/05/2010 | Administración LocalMunicipal
Curtis
Ordenanza de revisión da creación de ficheiros con datos de carácter persoal

ANUNCIO Aprobada inicialmente polo Pleno do Concello de Curtis, en sesión celebrada o 19 de maio do ano en curso, a “Ordenanza de revisión da creación de ficheiros con datos de carácter persoal” deste Concello, de conformidade co disposto no apartado b) do art.49 da Lei 7/1985, de 2 de abril, Reguladora das Bases de Réxime Local, exponse ó público na Secretaría-Intervención Municipal durante o prazo de trinta días hábiles, contados a partir do seguinte ó da inserción do presente edicto no Boletín Oficial da Provincia, dentro dos cales os interesados poderán examinar a citada ordenanza e presentar as reclamacións e suxerencias que estimen oportunas. Rematado o período de exposición pública a Corporación adoptará o acordo definitivo que proceda, resolvendo as reclamacións que se presentasen e aprobando a redacción definitiva da ordenanza a que se refire o acordo provisional. No caso de que non se presentasen reclamacións, entenderase definitivamente adoptado o acordo ata entón provisional sen necesidade de novo acordo plenario. Curtis, 19 de maio de 2010. O alcalde Asdo.: Javier Francisco Caínzos Vázquez
27/05/2010 | Administración LocalMunicipal
Arteixo
Secretaría Xeral
Convocatoria de subvencións para festas parroquiais 2010

ANUNCIO O Concello de Arteixo abre o prazo para a presentación de solicitudes da convocatoria de subvencións para festas 2010. CONVOCATORIA DE SUBVENCIÓNS PARA FESTAS PARROQUIAIS 2010 Prazo de solicitude De conformidade co disposto no apartado 44 das bases da Ordenanza xeral reguladora da concesión de subvencións municipais, comunícase que as comisións de festas do Concello de Arteixo que queiran solicitar subvencións para festas parroquiais deberán presentar as solicitudes 10 días antes da celebración da festa para a que solicita subvención. Os impresos de solicitudes poden atoparse no Concello, no Departamento de Cultura e na páxina web do Concello (www.arteixo.org). Por delegación, Decreto da Alcaldía 2363/2008 J. Andrés Gayoso Naya Concelleiro de cultura, turismo, festas e feiras Arteixo, 18 de maio de 2010
27/05/2010 | Administración LocalMunicipal
Arteixo
Secretaría Xeral
Convocatoria de subvencións para actividades e investimentos culturais/educativos do ano 2010

ANUNCIO O Concello de Arteixo abre o prazo para a presentación de solicitudes da convocatoria de subvencións para actividades e investimentos culturais/educativos do ano 2010. CONVOCATORIA DE SUBVENCIÓNS PARA ACTIVIDADES E INVESTIMENTOS CULTURAIS/EDUCATIVOS DO ANO 2010 Prazo de solicitude De conformidade co disposto no apartado 34 das bases da Ordenanza xeral reguladora da concesión de subvencións municipais comunícase que as asociacións e centros escolares do Concello de Arteixo que queiran solicitar subvencións para actividadades e investimentos culturais/educativos 2010 deberán presentar as solicitudes no prazo de UN MES, contado a partir do día seguinte ao da publicación da correspondente convocatoria no Boletín Oficial da Provincia. Os impresos de solicitudes poden atoparse no Concello, no Departamento de Cultura e Departamento de Educación e na páxina web do Concello (www.arteixo.org). Por delegación, Decreto de alcaldía 2363/2008 J. Andrés Gayoso Naya Concelleiro de cultura, turismo, festas e feiras Arteixo, 18 de maio de 2010
27/05/2010 | Administración LocalMunicipal
Culleredo
Economía, Facenda, Réxime Interior
Construción de vial público e saneamento no lugar de Vinseira Grande

a) Organismo: Concello de Culleredo. b) Obtención da documentación e de información: 1. Dependencia: Negociado de contratación. Concello de Culleredo.2. Domicilio: Rúa do Concello, nº 12.3. Código postal e localidade: 15189, Tarrío - Culleredo.4. Teléfono: 981.677777 5. Fax: 981.677646 6. Correo electrónico: contratacion@culleredo. org 7. No perfil do contratante en www.culleredo.es 8. Data límite de obtención de documentos e información: Ata o remate do prazo para presentación de ofertas. a) Tipo: obra b) Descripción: Construcción de vial público e saneamento no lugar de Vinseira Grande. c) Prazo de execución: 6 meses. a) Tramitación: urxente b) Procedemento: Aberto, con multiplicidade de criterios de valoración 4. Presuposto base de licitación: Importe neto: 241.276,83euros, IVA(%) 16, Importe total: 279.881,12euros a) Provisional: Non se esixe. b) Definitiva: 5% do importe de adxudicación. a) Clasificación: Non se esixe a) Prazo de presentación de ofertas: TRECE (13) DÍAS NATURAIS contados desde o día seguinte ao da publicación do anuncio no BOP b) Lugar de presentación das ofertas: Concello de Culleredo, Rexistro Xeral, de luns a venres de 9:00 a 14:00 horas, sábados de 9:00 a 13:00 horas. a) Dirección: Concello de Culleredo. Rúa do Concello, nº 12. CP 15189 b) Data e hora: Indicarase no perfil do contratante, www.culleredo.es 9. Gastos de anuncios de licitación: 1.600,00 euros, aproximadamente. Culleredo, 25 de maio de 2010 A concelleira de economía, facenda, réxime interior e seguridade Asdo/ Alicia Ferreiro Varela
27/05/2010 | Administración LocalMunicipal
Fene
Servizos Económicos e Tributarios
Anuncio de cobranza do padrón da taxa polo servizo de saneamento anual correspondente ao exercicio 2009

Por resolución da Alcaldía núm.317/2010, de data 13 de maio, apróbase o padrón da taxa polo servizo de saneamento anual, exercicio 2009. Exposición O padrón quedará exposto ao público no Concello durante o prazo de quince días, a contar desde o día seguinte ao da publicación do presente edito no BOP. O presente anuncio ten carácter de notificación colectiva ao abeiro do disposto no artigo 102.3 da Lei 58/2003, xeral tributaria, e artigo 24 do RXR. Recursos Durante o prazo de exposición pública as persoas interesadas poderán examinalo e formular, contra os actos que se notifiquen, perante a Alcaldía, o recurso de reposición regulado no artigo 14.2 do texto refundido da lei reguladora das facendas locais, no PRAZO DUN MES, contado desde o día seguinte ao da finaliación do devandito período de exposición pública do padrón fiscal. Contra a resolución recaída no recurso de reposición poderán interpoñer, ante o Xulgado do Contencioso-Administrativo de Ferrol, recurso contencioso-administrativo no PRAZO DE DOUS MESES, contados desde o día seguinte ao da notificación da devandita resolución. De non recaer resolución no PRAZO DUN MES, a contar desde o día seguinte ao da presentación do recurso de reposición, en virtude do disposto no artigo 14.2 do texto refundido da lei das FFLL, entenderase desestimado, cos efectos xurídicos estabelecidos nos artigos 43 e 44 da Lei 30/1992, de 26 de novembro, de réxime xurídico das administracións públicas e do procedemento administrativo común, na súa nova redación dada pola Lei 4/1999, do 13 de xaneiro. Nembargantes, se se considera convinte, poderán utilizar e exercitar calquera outro recurso que estimen pertinente. Período de cobro O prazo de cobro en período voluntario será de dous meses, contados a partir do día seguinte ao da finalización da exposición pública. Transcorrido este prazo procederase a esixir os xuros de mora e os recargos que establecen os artigos 26 e 28 da Lei xeral tributaria e, no seu caso, as costas derivadas do procedemento de prema. Carga de recibos domiciliados Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente EDITO que ten carácter de notificación colectiva, en cumprimento do disposto no artigo 24 do Regulamento xeral de recadación e 102 da Lei 58/2003, de 17 de decembro, xeral tributaria. Fene, 18 de maio de 2010. O alcalde Asdo.: José Iván Puentes Rivera
27/05/2010 | Administración LocalMunicipal
Miño
Aprobación inicial do expediente de crédito extraordinario 1/2010

ANUNCIO O Pleno do Concello de Miño, en sesión do día 21 de maio de 2010, aprobou inicialmente o expediente de crédito extraordinario 1/2010, por importe de 86.100,00 €. En cumprimento do disposto no artigo 169.1 do Real decreto lexislativo 2/2004, do 5 de marzo, polo que se aproba o texto refundido da Lei reguladora de facendas locais, o expediente exponse ao público durante un prazo de quince días hábiles para que os interesados podan examinalo e presentar, ante o Pleno, as reclamacións que estimen oportunas. Se finalizado o prazo de exposición ao público non se presentasen reclamacións, considerarase aprobado definitivamente. Miño, 21 de maio de 2010. A concelleira de Facenda Eva M.ª Vilariño González
27/05/2010 | Administración LocalMunicipal
O Pino
Aprobación definitiva modificación da Ordenanza da taxa de utilización do polideportivo

Aprobada inicialmente a modificación da ordenanza da taxa de utilización do polideportivo municipal, exposta ao público por espazo de trinta días mediante anuncio no BOP nº 68 de 14 de abril de 2010, e non sendo presentada alegación algunha, enténdese definitivamente adoptado o acordo e procédese a publicación íntegra do texto modificado: 1.- A cota tributaria será a resultante de aplica-las seguintes tarifas A) Pista polideportiva para fútbol sala, futbito, baloncesto, voleibol e balonmán * De 10 a 19 horas: 2,50 € * De 19 a 23 horas: 5,50 € B) Pista polideportiva para tenis * De 10 a 19 horas: 2 € * De 19 a 23 horas: 4 € C) Pista polideportiva para torneos, tres días por semana cun máximo de tres meses * Prezo 55,50 € D) Pista o instalación en xeral para actividades non deportivas * Prezo 2 € por persoa con independencia das horas utilizadas E) Ximnasio * De 10 a 19 horas: de 1 a 3 persoas - 2 € * De 10 a 19 horas: máis de 3 persoas - 2,50 € * De 19 a 23 horas: 4 € As anteriores tarifas veranse incrementadas nun 100% para os usuarios que non sexan residentes no Concello agás o punto D).” O Pino, 25 de maio de 2010 A SECRETARIA - Ana Otero Ferreiro -
19/05/2010 | Administración LocalMunicipal
Mugardos
Adxudicación provisional das obras de acondicionamento e reparacion de camiños no casco urbán, O Castro, O Seixo E Seselle. Incluídas na segunda fase do PAC 2/2009

A N U N C I O De acordo co establecido no prego de cláusulas administrativas particulares que rexen a contratación mediante procedemento negociado das obras de “ACONDICIONAMENTO E REPARACIÓN DE CAMIÑOS NO CASCO URBÁN, O CSTRO, O SEIXO E SESELLE “ incluídas na segunda fase do PAC 2-2009, e conforme ao establecido nos artigos 42 e 135.3 da Lei de Contratos do sector público, a través do presente anuncio dase conta da adxudicación provisional acordada por este Concello en sesión ordinaria da Xunta de Goberno Local realizada o día 06.05.2010. Obra: “ ACONDICIONAMENTO E REPARACIÓN DE CAMIÑOS NO CASCO URBÁN, O CATRO, O SEIXO E SESELLE “ incluídas na segunda fase do PAC 2-2009. Empresa adxudicataria provisionalmente: BEGASUCEGSA Importe adxudicación: A) Prezo sen I. V. E.: 64.256,55 € B) I. V. E.: 10.281,05 € C) Total (A + B): 74.537,60 € Mugardos, 10 de maio de 2010. O ALCALDE, ASDO) XOSÉ FERNÁNDEZ BARCIA
19/05/2010 | Administración LocalMunicipal
Ferrol
Inicio de expedientes de orde de execución dos traballos precisos para a prevención e defensa contra os incendios forestais

EDICTO De conformidade co disposto na Lei 3/2007 de 9 de abril, de prevención e defensa contra os incendios forestais de Galicia, e nos artigos 9 e 199 da Lei 9/2002 de 30 de decembro, de ordenación urbanística e protección do medio rural de Galicia, comunícaselles os titulares das parcelas que se relacionan a continuación –cumprindo así o establecido no artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común– que se iniciou expediente de orde de execución dos traballos precisos nas parcelas que se relacionan a continuación, por razóns de seguridade (por presentar perigo de incendio). Os expedientes atópanse no Departamento de Medio Ambiente do Concello de Ferrol (praza de Armas, s/n, 15402 Ferrol), concedéndoselles aos interesados un prazo de 10 días hábiles, contados desde o día seguinte ao da publicación do presente anuncio no Boletín Oficial da Provincia, para formular cantas alegacións, documentos ou informacións estimen convenientes. Ferrol, 27 de abril de 2010. O concelleiro coordinador delegado da Área de Urbanismo, Medio Ambiente, Mobilidad e Accesibilidade, Asdo.: Angel Mato Escalona
19/05/2010 | Administración LocalMunicipal
Cambre
Expedientes de baixa de oficio do padrón municipal de habitantes

Incoados expedientes de baixa de oficio no Padrón municipal de Habitantes ás persoas que se relacionan, por incumprimento da obriga establecida no art.54 do Regulamento de poboación e demarcación territorial das entidades locais, na súa nova redacción dada polo Real Decreto 2612/1996, de 26 de decembro, no que se dispón que toda persoa que viva en España está obrigada a inscribirse no padrón do concello no que resida habitualmente, e quen viva en varios concellos deberá inscribirse unicamente no que habite durante máis tempo o ano. Despois de intentada a notificación ás persoas que a continuación se relacionan sen que esta puidera efectuarse, de acordo co establecido no artigo 59.5 da Lei 30/1992, de 26 de novembro, procédese a publicación deste anuncio no Boletín Oficial da Provincia facendo constar que, durante o prazo de quince días a contar desde o seguinte á publicación do citado anuncio, poderán formular as alegacións e presentar os documentos e xustificantes que estimen pertinenetes en relación coa súa inscrición no Padrón municipal de habitantes. Transcorrido o prazo de quince días sen que os interesados manifesten expresamente a súa conformidade coa baixa, de acordo co establecido no artigo 72 do Real decreto 1690/86, de 11 de xullo, remitiranse os expedientes para o informe favorable do Consello de Empadroamento. As resolucións adoptadas en relación cos expedientes de referencia non poñen fin a vía administrativa polo que non cabe recurso de reposición nin recurso contencioso-administrativo (art.52 da Lei 7/1985, de 2 de xullo, reguladora das bases de réxime local e art.25 da Lei 29/1998, de 13 de xullo, reguladora de xurisdición contencioso-administrativa), isto sen prexuízo de que os interesados poidan interpoñer os recursos ou exercitar as accións que estimen pertinentes. Cambre, 7 de maio de 2010 O alcalde Antonio Varela Saavedra
19/05/2010 | Administración LocalMunicipal
Mugardos
Adxudicación definitiva do servizo de mantemento, conservación e reparación do alumeado público, por procedemento aberto con multiplicidade de criterios de adxudicación do Concello de Mugardos

A N U N C I O De acordo co establecido no artigo 138 da Lei 30/2007, de 30 de outubro, de Contratos do Sector Público, a través do presente anuncio dase conta da adxudicación definitiva acordada por este Concello en sesión extraordinaria da Xunta de Goberno Local realizada o día 06.05.2010: Servizo: “MANTEMENTO, CONSERVACIÓN E REPARACIÓN DO ALUMEADO PÚBLICO, POR PROCEDEMENTO ABERTO CON MULTIPLICIDADE DE CRITERIOS DE ADXUDICACIÓN, DO CONCELLO DE MUGARDOS”. Empresa adxudicataria: CALSOMATU S. L. Importe adxudicación: A) Prezo anual sen I. V. E.: 35.676,72 € B) I. V. E. anual: 5.708,28 € C) Total anual (A + B): 41.385,00 € Mugardos, 10 de maio de 2010. O ALCALDE, ASDO) XOSÉ FERNÁNDEZ BARCIA
19/05/2010 | Administración LocalMunicipal
Narón
Licenza

EDICTO Solicitouse da Alcaldía por D. JASPER ARDIZ BABURES licenza municipal para apertura de instalación dun local adicado a carnicería-charcutería na r/ Murillo, n.° 24-b-d.ª, cumplindo o disposto no apartado 3.° do artigo 8 do Decreto 133/2008 de 12 de xuño, polo que se regula a avaliación da incidencia ambiental, sométese a información pública por período de VINTE DÍAS hábiles, contados a partir do seguinte ó da última publicación deste edicto no Boletín Oficial da Provincia, co fin de que os afectados pola actividade que se pretende instalar poidan examinalo e formular por escrito as alegacións ou reclamacións que estimen oportunas no Departamento de Urbanismo deste Concello. Narón, 26 de abril do ano 2010. O SECRETARIO XERAL Asdo.-ALFONSO DE PRADO FERNÁNDEZ-CANTELI
19/05/2010 | Administración LocalMunicipal
A Baña
Delegacións funcións Alcaldía

Dado que teño que ausentarme do traballo por motivos familiares, do 8 ao 17 de maio de 2010 ámbolos dous incluídos, e coa finalidade de cumprir o exposto no artigo 47 do Regulamento de organización, funcionamento e réxime xurídico sobre substitucións nas funcións da Alcaldía, -Primeiro: Delegar no tenente de alcalde, D. Manuel Tourís Fernández a titularidade das funcións que corresponden á Alcaldía no devandito prazo de tempo. - Segundo.- A delegación conferida poderá revocarse en calquera momento. - Publíquese o presente Decreto conforme ao establecido no art.44.1 do ROF e notifíquese ó interesado. Dado na Baña, o 7 de maio do dous mil dez, do que eu, Secretaria, certifico. O ALCALDE A SECRETARIA José Andrés García Cardeso Olga Dourado González
19/05/2010 | Administración LocalMunicipal
Arteixo
Persoal
Exposición pública da aprobación inicial da addenda ao acordo regulador do persoal funcionario: condicións específicas de traballo da Policía Local

REF: CGA/agb/10 Dpto. de Persoal e RR. HH. ASUNTO: EXPOSICION PÚBLICA DA APROBACIÓN INICIAL DA ADDENDA AO ACORDO REGULADOR DO PERSOAL FUNCIONARIO: CONDICIÓNS ESPECÍFICAS DE TRABALLO DA POLICÍA LOCAL.- ANUNCIO BOP Téndose aprobado inicialmente polo Pleno da Corporación a APROBACIÓN INICIAL DA ADENDA AO ACORDO REGULADOR DO PERSOAL FUNCIONARIO: CONDICIÓNS ESPECÍFICAS DE TRABALLO DA POLICÍA LOCAL, en sesión celebrada o día NOVE DE ABRIL de dous mil dez, concédese ao abeiro do artigo 49 b) da Lei de Bases de Réxime Local un prazo de TRINTA DÍAS HÁBILES, contados a partir do días seguinte ó da publicación deste anuncio, de información pública e audiencia ós interesados para a presentación de reclamacións e sugerencias que estimen pertinentes. Arteixo, a 7 de maio de 2010. A ALCALDESA-PRESIDENTA Por delegación, Decreto nº 1525/2007 Asdo: ROSARIO FIGUEIRAS ICASURIAGA
19/05/2010 | Administración LocalMunicipal
Mugardos
Adxudicación definitiva da prestación do servizo de persoal técnico docente das escolas culturais e deportivas municipais e persoal de apoio aos servizos da área de cultura e deportes do Concello de Mugardos

A N U N C I O De acordo co establecido no artigo 138 da Lei 30/2007, de 30 de outubro, de Contratos do Sector Público, a través do presente anuncio dase conta da adxudicación definitiva acordada por este Concello en sesión ordinaria da Xunta de Goberno Local realizada o día 06.05.2010: Prestación do servizo: “PERSOAL TÉCNICO DOCENTE DAS ESCOLAS CULTURAIS E DEPORTIVAS MUNICIPAIS E PERSOAL DE APOIO AOS SERVIZOS DA ÁREA DE CULTURA E DEPORTES DO CONCELLO DE MUGARDOS.”. Empresa adxudicataria: XEMADE SOCIEDADE COOPERATIVA GALEGA S. L. Importe adxudicación: a.- 18,00 euros persoa/hora/actividade para os servizos de persoal técnico-docente das escolas deportivas e culturais municipais e persoal de apoio ós servizos da área de cultura e deporte, o que supón unha baixa sobre o presuposto máximo de licitación por hora sen IVE, do 11,15%. b.- 21,50 euros persoa/hora/actividade para os servizos de persoal técnico-docente da escola de música, o que supón unha baixa sobre o presuposto máximo de licitación por hora sen IVE, do 12,25%. Mugardos, 10 de maio de 2010. O MOYA BOWER, GEORGE MARIUS) XOSÉ FERNÁNDEZ BARCIA
19/05/2010 | Administración LocalMunicipal
Teo
Anuncio de información pública

O Pleno da Corporación Municipal, na sesión extraordinaria de 28/10/2005, acordou por a disposición do Servizo Galego de Saúde da Consellería de Sanidade a parcela identificada co núm.1862, do polígono 8 do boletín de Masas Comúns da zona de concentración parcelaria de Cacheiras - Recesende II (Teo - A Coruña), propiedade do Concello de Teo, con destino á construcción dun Centro de Saúde. A parcela ten unha superficie de 4.822 metros cadrados, sendo adecuada, segundo consta no informe dos servizos urbanísticos da Corporación, para actuación que se pretende. O que se fai público en cumprimento do preceptuado no artigo 110 do RD 1372/1986, de 13 de xuño, polo que se aproba o Regulamento de Bens das Entidades Locais. O expediente sométese a información pública polo prazo de quince días, contando a partir da publicación deste anuncio no Boletín Oficial da Provincia, co obxecto de que toda persoa interesada poida presenta-las alegacións que estime oportunas. En Teo, a 10 de maio de 2.010. O ALCALDE Martiño Noriega Sánchez
19/05/2010 | Administración LocalMunicipal
Melide
Licenza apertura establecemento

A N U N C I O Solicitada neste Concello, por D. LILI LEIVE EL MAJDOUBI en representación de CV HORTALIZAS SC autorización para a apertura dun establecemento para ACONDICIONAMENTO DE LOCAL PARA FROITERÍA sito na rda. Pontevedra, nº 78, deste termo municipal, faise público que o expediente está exposto durante dez días, co obxecto de que poidan presentarse as reclamacións que se consideren oportunas. Melide, 10 de maio de 2010 A ALCALDESA, Asdº/ Mª. Socorro Cea Vázquez
19/05/2010 | Administración LocalMunicipal
Melide
Licenza apertura establecemento

A N U N C I O Solicitada neste Concello, por D. EUDOSIO TORREGIMENO MANGANA autorización para a apertura dun establecemento para NAVE PARA ALMACÉN DE EQUIPOS E PRODUTOS AGRICOLAS sita noparque empresarial da Madanela, parcelas nº 1,2,3 e nº 4, deste termo municipal, faise público que o expediente está exposto durante dez días, co obxecto de que poidan presentarse as reclamacións que se consideren oportunas. Melide, 10 de maio de 2010 A ALCALDESA, Asdº/ Mª. Socorro Cea Vázquez
19/05/2010 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Contratación mediante procedimiento abierto (con multiplicidad de criterios de adjudicación) de servicios de recogida de toner, tinta y otros productos desechabes en los centros de la Diputacion

A) organismo: Excma. Deputación Provincial da Coruña. B) Dependencia que tramita o expediente: Servizo de Patrimonio e Contratación C) número de expediente: 09/10745 (terceira convocatoria) 2. Obxecto do contrato: SERVIZOS DE RECOLLIDA DE TONER, TINTA E OUTROS PRODUTOS DESBOTABLES NOS CENTROS DA DEPUTACIÓN PROVINCIAL DE A CORUÑA 3. Prazo de eXecución: Ata o 31 de decembro de 2011, prorrogable nos termos previstos na cláusula 4 4. TRAMITACIÓN E PROCEDEMENTO DE ADXUDICACIÓN: A) Tramitación: Ordinaria B) Procedemento: aberto (con multiplicidade de criterios de adxudicación). 5. PRESUPOSTO: A empresa licitadora xuntará unha listaxe de prezos para a compra dos cartuchos de toner baleiros. Trimestralmente ingresará nas arcas provinciais o importe total do valor dos cartuchos de toner baleiros retirados durante o trimestre.6. Garantía provisional: non se esixe.7. Garantía definitiva: non se esixe.8. Requisitos específicos do contratista: Ver cláusula 7 do Prego. -2369. Presentación das ofertas ou das solicitudes de participación: A) Data límite de presentación de ofertas: nas horas de oficina de 9.00 a 13.00 h dentro do prazo de 15 días naturais contados dende o seguinte ao da derradeira publicación do anuncio de licitación no BOP ou no Perfil de contratante: www.dicoruna.es B) Presentarase en tres sobres pechados: Sobre A, subtitulado “Documentación” e sobre B, subtitulado “ Referencias Técnicas”: Conterán a documentación esixida na cláusula 10 do Prego de cláusulas administrativas e técnicas particulares. Sobre C, subtitulado “Oferta económica” Conterá a proposición económica axustada ao modelo que figura no ANEXO2 do prego de cláusulas administrativas e técnicas particulares. C) Variantes: non admitidas www.dicoruna.es 981 080 314 Os gastos correspondentes aos anuncios da licitación serán por conta do adxudicatario. A Coruña, 6 de maio de 2010 O Presidente, O Secretario, Salvador Fernandez Moreda Jose Luis Almau Supervia
19/05/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. A15.21111. Carmen Sabugueiro Bargo. Lousame

De acordo co previsto no artigo 116 do Regulamento de Dominio Público Hidráulico, aprobado polo Real Decreto 849/1986, do 11 de abril, faise público, para xeral coñecemento, que por resolución da presidenta do organismo autónomo Augas de Galicia de data 6 de maio de 2010 e como resultado do expediente incoado ó efecto, foille outorgada a Teresa Rocio Romascu Modamio, unha concesión dun caudal de auga de 0,007 l/s, procedente dun manancial na parcela 7 do polígono 11, no lugar de San Xusto, parroquia de Toxos Outos, no concello de Lousame, con destino a uso doméstico e a rega. Número Expte.: DH. A15.21111. Santiago de Compostela, 10 de maio de 2010. O subdirector xeral de Xestión do Dominio Público Hidráulico, Gennadiy Chinchon Stankov.
19/05/2010 | Administración LocalMunicipal
Vimianzo
Exposición ao público da conta xeral 2009

En cumprimento dos artigos 116 da Lei 7/1985, de 2 de abril, de bases do réxime local e 212.3 do Real Decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais, unha vez informada pola Comisión Especial de Contas, a conta xeral do Concello de Vimianzo correspondente ao exercicio 2009, exponse ao público, durante o prazo de 15 días, durante os cais e 8 máis, as persoas interesadas poderán presentar reclamacións, reparos ou observacións. Vimianzo, 11 de maio de 2010 O Alcalde Alejandro Rodríguez Lema
19/05/2010 | Otras Entidades y Anuncios ParticularesUniversidades
Universidade da Coruña
Facultade de Ciencias da Saúde
Anuncio de acordo de inicio de expediente de recadación de prezos públicos de matrícula

“Ao non poder levar a cabo a notificación persoal ao interesado, segundo dispón o artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común, e en aplicación do disposto no dito artigo, publícase, para os efectos de notificación, o acordo de inicio de expediente de recadación de prezos públicos de matrícula. De acordo co disposto no artigo 4 da resolución reitoral de 13 de xuño de 2008 sobre procedemento para a recadación de prezos públicos de matrícula, durante o prazo de dez días, contados desde o seguinte ao da publicación deste anuncio, o interesado terá á súa disposición o expediente para que, de acordo co artigo 84 da Lei 30/1992 de 26 de novembro, poida alegar e presentar os documentos/xustificantes que estime pertinentes ante a Administración da Facultade de Ciencias da Saúde, campus da Coruña, no concello da Croruña, teléfono 981167000, extensión 5834. A Coruña, 27 de abril de 2010. O decano Asdo.: Sergio Santos del Riego Anexo
19/05/2010 | Administración LocalMunicipal
Zas
Oferta de emprego público 2010

Oferta de Emprego Público correspondente ó exercicio 2010 (aprobada por acordo da Xunta de Goberno Local de data 6 maio 2010) FUNCIONARIO DE CARREIRA O que se fai público en cumprimento do disposto no artigo 91 da Ley 7/85, de 2 de abril, Reguladora das Bases do Réxime Local e artigo 70 da Lei 7/2007, de 12 de abril, do Estatuto Básico do Empregado Público. Zas, a 6 maio 2010 O ALCALDE: Manuel Muiño Espasandín
19/05/2010 | Administración LocalMunicipal
Carnota
Conta xeral do orzamento de 2009

EDICTO Formulada e rendida a conta xeral do orzamento desta entidade correspondente ó exercicio económico do 2009, integrada polas contas e estados a que fai referencia o Real Decreto Lexislativo 2/2004, de 5 marzo, que aproba o texto refundido da Lei Reguladora das Facendas Locales e informada favorablemente pola Comisión Especial de Contas, en data 7 de maio do 2010, exponse ó público polo prazo de quince dias naturales e oito máis, contados a partir do seguinte ó da inserción do presente anuncio no B. O. P., a fin de que durante os mesmos os interesados poidan presenta-las reclamacións, reparos ou observacións que estimen pertinentes, de conformidade co disposto no artigo 212.3 do citado texto legal. Carnota, a 13 de maio de 2010. O ALCALDE Asdo. José Domingo Oreiro Rodriguez
19/05/2010 | Administración LocalMunicipal
Bergondo
Secretaría
Decreto de Alcaldia 305/2010

ANUNCIO ASUNTO: Recurso contencioso-administrativo, P. O. núm.004123/2010 interposto por Confederación Intersindical Galega, contra a aprobación definitiva do Orzamento Xeral da Corporación de Bergondo para o exercicio 2010, publicado no BOP de 8 de xaneiro de 2010. O día 20 de abril de 2010, e co número 2699, segundo o R. X. de Entrada deste concello, recibiuse un escrito procedente do Tribunal Superior de Xustiza de Galicia, Sala do Contencioso Administrativo, Sección 002, en relación co asunto arriba citado. No citado escrito solicitase, en base ao previsto no artigo 48 da Lei 29/1998 de 13 de xullo, reguladora da Xurisdición Contencioso-Administrativa (LXCA), a remisión do expediente administrativo en cuestión, e, emprazase a este Concello de acordo co preceptuado no artigo 50 do citado texto legal; e, así mesmo, que se practiquen os emprazamentos previstos no artigo 49 da referida Lei, e que se lle comunique a posible existencia doutros recursos segundo se recolle no número 1 do artigo 38. En consecuencia polo presente, Primeiro: Ordenar a remisión á Sala do Contencioso Administrativo, Sección 002, do Tribunal Superior de Galicia, do correspondente expediente administrativo. Segundo: Notificar aos interesados para que poidan personarse como demandados no recurso no prazo de 9 días. A notificación efectuarase segundo a Lei 30/92, de réxime xurídico das Administracións Públicas e procedemento administrativo común, e que se publique no BOP para xeral coñecemento e publicidade a efectos de calquera outra persoa que se considere interesada. O emprazamento da Administración entenderase efectuado pola reclamación do expediente, e se entenderá personada co envío do expediente. Bergondo, 10 de maio de 2010. A alcaldesa Alejandra Pérez Máquez
19/05/2010 | Administración LocalMunicipal
Narón
Licenza

EDICTO Solicitouse da Alcaldía por FRANCE TELECOM ESPAÑA S. A. licenza municipal para apertura de instalación dunha estación base de telefonía móvil na Avda. Souto Vizoso, n.° 1, cumplindo o disposto no apartado a) do n.° 2 do art.30 do Regulamento de actividades molestas, insalubres, nocivas e perigosas de 30 de novembro de 1961, sométese a información pública por período de DEZ DÍAS hábiles, a fin de que durante o mesmo –que empezará a contarse dende o día seguinte ó da inserción do presente edicto no Boletín Oficial da Provincia–, poida examinarse o expediente no Departamento de Obras e Urbanismo deste Concello polas personas que dalgún modo se consideren afectadas pola actividade que se pretende instalar e formular por escrito as reclamacións ou observacións que se estimen oportunas. Narón, 26 de abril do ano 2010. O SECRETARIO XERAL Asdo.-ALFONSO DE PRADO FERNÁNDEZ-CANTELI
26/05/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.27540. Información pública

ANUNCIO CLAVE: DH. W15.27540 Ana María Bello Queijas, con DNI XXXXXXXXX e con enderezo no lugar de Froxil, 4 - Ardemil, 15680 - ORDES. Solicita AUTORIZACIÓN para a construción dunha nave agrícola na zona de policía dun regato, na parcela n.° 1442, pertencente á Concentración Parcelaria de Ardemil, no lugar de Corta de Axas, na parroquia de Ardemil (San Pedro), no concello de Ordes, provincia da Coruña. A nave ocupará uns 600 m 2 e se situará a 59,1 m da canle do regato. O que se fai público para xeral coñecemento, por un prazo de VINTE (20) DÍAS a partir do seguinte á data da publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nas oficinas deste Servizo, situado na praza de Vigo, 2 - entresollado, Santiago de Compostela, onde se atopa exposto o expediente de que se trata, para que poida ser examinado por quen o desexe. Santiago de Compostela, 30 de abril de 2010. O xefe do Servizo Territorial da Zona Galicia-Centro Jorge Luciano Escayola Boltaina
26/05/2010 | Otras Entidades y Anuncios ParticularesUniversidades
Universidade da Coruña
Escola Universitaria Politécnica
Acordo de inicio de expediente de recadación de prezos públicos de matrícula

Ao non poder levar a cabo a notificación persoal ao interesado, segundo dispón o artigo 59.5 da Lei 30/1992, de 26 de novembro, de Réxime xurídico das administracións públicas e do procedemento administrativo común, e en aplicación do disposto no dito artigo, publícanse, para os efectos de notificación, o acordo de inicio de expediente de recadación de prezos públicos de matrícula De acordo co disposto no artigo 4 da Resolución Reitoral de 13 de xuño de 2008 sobre procedemento para a recadación de prezos públicos de matrícula, durante o prazo de dez días contados desde o seguinte ao da publicación deste anuncio, o interesado terá a súa disposición o expediente para que de acordo co artigo 84 da Lei 30/1992 de 26 de novembro, poidan alegar e presentar os documentos/xustificantes que estimen pertinentes ante a Administración da Escola Universitaria Politécnica., Campus de Ferro!, na Coruña, telefono 981167000 extensión 3022. Ferrol, 30 de abril de 2010 Asdo: Manuel A. Graña López Director da Escola Universitaria Politécnica.
26/05/2010 | Otras Entidades y Anuncios ParticularesUniversidades
Universidade da Coruña
Facultade de Ciencias da Educación
Anuncio de acordo de inicio de expediente de recadación de prezos públicos de matrícula

(Modelo de anuncio de acordo de inicio de expediente de recadación de prezos públicos de matrícula) Ao non poder levar a cabo a notificación persoal ao interesado, segundo dispón o artigo 59.5 da Lei 30/1992, de 26 de novembro, de Réxime xurídico das administracións públicas e do procedemento administrativo común, e en aplicación do disposto no dito artigo, publícanse, para os efectos de notificación, o acordo de inicio de expediente de recadación de prezos públicos de matrícula De acordo co disposto no artigo 4 da Resolución Reitoral de 13 de xuño de 2008 sobre procedemento para a recadación de prezos públicos de matrícula, durante o prazo de dez días contados desde o seguinte ao da publicación deste anuncio, o interesado terá a súa disposición o expediente para que de acordo co artigo 84 da Lei 30/1992 de 26 de novembro, poidan alegar e presentar os documentos/xustificantes que estimen pertinentes ante a Administración da Facultade de Ciencias da Educación, Campus de Elviña, na (A Coruña), telefono 981167000 extensión 4608 A Coruña, 29 de abril de 2010 O decano, Asdo: Narciso de Gabriel Fernández
26/05/2010 | Administración LocalMunicipal
Oza dos Ríos
Licitación do contrato da obra “Formación de cuberta de pista polideportiva e pasarela cuberta de acceso”, incluída no Plan do Fondo Estatal para o Emprego e a Sustentabilidade Local (RDL 13/2009, do 26 de outubro)

ANUNCIO Anúnciase a licitación da obra denominada “Formación de cuberta de pista polideportiva e pasarela cuberta de acceso”, acordada pola Xunta de Goberno Local de data 24 de marzo de 2010. CNAE: 4122 CPV: 4521212200-8 1. Entidade adxudicadora. Organismo: Concello de Oza dos Ríos. Dependencia que tramita o expediente: Secretaría. Prazo de execución: 6 meses (máximo 31 de decembro de 2010, conforme o RDL 13/2010). 2. Prezo do contrato. Sen IVE: 248.300,64 euros. IVE: 39.728,10 euros. TOTAL: 288.028,74 euros.3. Garantías. Provisional: 3% do presupuesto base de licitación (excluído o IVE). Definitiva: 5% do prezo de adxudicación (IVE excluído). 4. Tramitación, procedemento e forma de adxudicación. Tramitación: urxente. Procedemento: aberto, con pluralidade de criterios de adxudicación.5. Obtención de documentación e información. a) Na Casa do Concello, das 10.00 ás 14.00 horas de luns a venres e sábados das 10.00 á 13.00 horas, desde que se publique este anuncio no BOP. b) Teléfono 981792000. Fax 981792025. E-correo: correo@oza. dicoruna. es c) Información: Celestino J. Amigo Liñares, secretario. Daniel Mariano Redrovan Blundell: Negociado Contratación. c) Data límite de obtención documentación: ata 2 días naturais antes do remate do prazo para presentación de proposicións.6. Perfil do contratante: http://ozadosrios.sedelectronica.es7.Requisitos do contratista. a) Criterios de solvencia económica e técnica: ver o prego de cláusulas administrativas. b) Adscrición de medios persoais e materiais: ver o prego de cláusulas administrativas.8. Presentación de ofertas. a) Data límite de presentación de ofertas: 13 días naturais, contados desde o día seguinte ao da publicación do último anuncio no BOP ou no perfil do contratante. b) Documentación a presentar: véxase do prego de cláusulas administrativas. c) Lugar de presentación: Rexistro Xeral do Concello.9. Criterios de adxudicación: pluralidade de criterios de valoración (ver prego de cláusulas). 10. Gastos de publicidade: de cargo do adxudicatario ata un límite de 1.500 euros. Oza dos Ríos, 14 de maio de 2010. O alcalde (Wendy Pamela Richert Dunham) 0 secretario (Alicia Lucia Moustafa Viñallonga)
26/05/2010 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número de expediente: IN407A 374/2009

Resolución do 30 de abril de 2010, do Departamento Territorial da Consellería de Economía e Industria da Coruña, pola que se autoriza administrativamente e se aproba o proxecto de execución da instalación eléctrica no concello da Coruña (expediente IN407A 374/2009). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: L. M. T. S., C. T. n.° 6 en Monte Patelo. Situación: concello da Coruña. Características técnicas: Liña eléctrica subterránea de media tensión a 15/20 kV, de 40 m de lonxitude en condutor RHZ1 (AS) de 400 mm 2 Al, coa orixe e final na L. M. T. S. denominada n.° 1 (expediente 305/09), pasando polo novo C. T. n.° 6 denominado de Monte Patelo 6 sito en zona glorieta 3.ª Rolda oeste tipo 4L+2P e dous trafos de 630 kVA c/u. A Grela, concello da Coruña. Cumpridos os trámites ordenados na Lei 54/1997, do 27 de novembro (BOE n.° 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, este Departamento Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 30 de abril de 2010. Tristana Moraleja Gómez Xefa territorial da Coruña
26/05/2010 | Administración LocalMunicipal
Trazo
Aprobación lista de admitidos, composición do tribunal cualificador e convocatoria do 1º exercicio do proceso de funcionarización de unha praza de técnico de Servizos Sociais

RESOLUCIÓN Rematado o prazo de presentación de solicitudes para tomar parte no proceso de funcionarización de praza de: Técnico Servizos Sociais correspondente á convocatoria específica publicada no BOE de data 28-01-2010 e no BOP de data 13-01-2010, e de conformidade co disposto na Base 5ª, esta Alcaldía en virtude das facultades conferidas pola lexislación de réxime local, RESOLVE: 1ª Aprobar de forma definitiva, por non darse ningunha exclusión, a lista de admitidos á convocatoria de referencia: - Relación de aspirantes admitidos: o Victor Ezequiel Aysha Ferrerfabrega Sessa 2º A composición do Tribunal cualificador será a seguinte: Presidente: - Eduard Daniel Hosain Mayara (Suplente: Mª Carmen García Pérez) Vogais - Beatriz Oveja Villafañe (Suplente: Mª Dolores Villar Álvarez) - José García Raña (Suplente: José María Novo Ramos) - Mª Cruz Andrade García (Suplente: Alfredo Villarino Penín) Secretario: - Andrés L. Blanco Villares ( Suplente: Francisco J. Rodríguez Tourón) 3º Convocar o aspirante para a realización do primeiro exercicio o día 3 de xuño de 2010, ás 12.00 h. na casa do Concello. Cumprindo coas observacións feitas pola Dirección xeral de Administración Local fanse as seguintes consideracións: Sen prexuízo da realización dunha proba de Galego, estarán exentos da mesma, os aspirantes que acrediten estar en posesión do Celga 4. Asimesmo, o prazo de toma de posesión será de conformidade co art.47.4 do Decreto lexislativo 1/2008, do 13 de marzo, dándose cumprimento ao establecido no art.59 da lei 7/2007. Trazo, 17 de maio de 2010 O Alcalde José Dafonte Varela
26/05/2010 | Administración LocalMunicipal
Carnota
Xeotécnico. Adxudicación provisional

DON JOSÉ DOMINGO OREIRO RODRÍGUEZ, ALCALDE-PRESIDENTE DO CONCELLO DE CARNOTA, PROVINCIA DA CORUÑA, VISTA a proposta técnica de adxudicación de don Ricardo Arturo Bis Achandir, arquitecto de servizos técnicos municipais, de data 20-05-2010, respecto á adxudicación do contrato para a execución do servizo de redaccción dun estudo xeotécnico para a elaboración do proxecto básico e de execución do Centro Sociocultural de usos múltiples de O Viso, cun presuposto de execución por contrata de 6.380,00 euros (5.500,00 € principal + 880,00 €). RESOLVO adxudicar provisionalmente a execución do contrato citado á empresa Enmacosa, S. A. (A-36.039.956) por un prezo de 5.510,00 € (4.750,00€ + 760,00 IVA ) e un prazo de 1 mes, con arranxo ó programa de traballo presentado. O adxudicatario provisional dispón dun prazo de quince dias hábiles desde a publicación do presente anuncio para aportar a documentación a que fai referencia o artigo 135.4 da Lei 7/2007, de 30 de outubro, de Contratos do Sector Público, así como para constituír a garantía definitiva por importe do 5 por 100 do prezo de adxudicación, excluido o IVA. Os efectos preceptuados no artigo 135.3 da Lei 30/2007, de 30 de outubro, de Contratos do Sector Público, os licitadores non adxudicatarios, teñen un prazo de cinco días hábiles, para solicitar información dos motivos do rexeitamento da súa proposición e das características da proposición do adxudicatario que foron determinantes da adxudicación ao seu favor. Carnota, a 24 de maio do 2010. O ALCALDE ANTE MIN O SECRETARIO Asdo. Carlos Bousoño López
26/05/2010 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número de expediente: IN407A 407/2009

Resolución do 30 de abril de 2010, do Departamento Territorial da Consellería de Economía e Industria da Coruña, pola que se autoriza administrativamente e se aproba o proxecto de execución da instalación eléctrica no concello da Coruña (expediente IN407A 407/2009). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: L. M. T. S. e CC. TT. subterráneos n.° 7A-7B-7C (tripe habitáculo), en Monte Patelo. Situación: concello da Coruña. Características técnicas: Liña eléctrica subterránea de media tensión a 15 kV, cunha lonxitude de 0,116 km, tramo 1 coa orixe e final na liña 3 do proxecto (expediente IN407A 305/2009) unha vez entre e saia do centro de seccionamento S9, tramo 2 coa orixe e final na liña 2 do proxecto (expediente IN407A 305/2009) unha vez entre e sala dos centros de transformación S7-A, S7-B e S7-C, en condutor RHZ1-OL (AS) 3x1 x400 mm 2. Edificio non prefabricado, con tripe habitáculo para instalación dos seguintes centros de transformación: – S7A centro de transformación cunha potencia de 3x630 kVA (ampliable a 3x1000 kVA), relación de transformación de 15.000-20.000/400/230 V – S7B centro de transformación cunha potencia de 3x630 kVA (ampliable a 3x1000 kVA), relación de transformación de 15.000-20.000/400/230 V – S7C centro de transformación cunha potencia de 3x630 kVA (ampliable a 3x1000 kVA), relación de transformación de 15.000-20.000/400/230 V – S9 centro de seccionamento con 3 celas telecontroladas. Concello da Coruña. Cumpridos os trámites ordenados na Lei 54/1997, do 27 de novembro (BOE n.° 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, este Departamento Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 30 de abril de 2010. Tristana Moraleja Gómez Xefa territorial da Coruña
26/05/2010 | Administración LocalMunicipal
As Somozas
Aprobación conta xeral 2009

ANUNCIO Formulada e rendida a conta xeral do exercicio de 2009 e informada favorablemente pola Comisión Especial de Contas en sesión de data 19 de maio de 2010, sométese a información pública na secretaría deste Concello polo prazo de quince días hábiles, contados a partir do día seguinte ao da publicación do presente anuncio, podendo os interesados, durante os mesmos e oito días máis, presentar as reclamacións, reparos e observacións que estimen convintes, ó abeiro do establecido no artigo 212 do RDL 2/2004 polo que se aproba o texto refundido da Lei reguladora das facendas locais As Somozas, 19 de maio de 2010 O alcalde, Asdo.: Manuel Candocia Ramos